Die beste kleur om dié somer te dra volgens jou sterreteken - Goeie Huishouding
Die beste kleur om dié somer te dra volgens jou sterreteken
Jy kan jou sterre dank … of vir ons 😉
Almal het 'n "kragkleur" – 'n skakering wat hulle goed laat lyk én voel. Om uit te vind wat daardie kleur is kan egter 'n bietjie moeilik wees, veral op besluitelose dae. Hoekom probeer jy nie volgens jou sterreteken aantrek nie – dit kan dalk net jou dag maak!
Hoe meer onkonvensioneel, hoe beter! Treffende kleure pas Waterdraers die beste. Probeer dus gerus helder kleure soos violet.
Helder kleure is nie jou beste maats nie, maar wit en geel sal wondere vir jou sagte geaardheid verrig.
Rooi is ideaal vir die vurige en geesdriftige Ram. Probeer helder skakerings van skarlakenrooi op dae wanneer jy groot besluite moet neem. As jy gedurende jou somervakansie wil ontspan, kies eerder wit en pienk omdat dié kleure 'n kalmerende uitwerking op Ramme het.
Vermy rooi omdat dié kleur 'n negatiewe uitwerking op jou het. Hemelsblou en aardse skakerings soos beige en grysbruin sal jou persoonlikheid die beste pas.
Dra groen as jy na groei en kreatiewe energie smag. As groen skakerings jou nie aanstaan nie, kies pienk, swart, wit en rooi om jou ware Tweeling-potensiaal te ontsluit.
Geel is jou staatmakerkleur! Rooi lipstiffie kan help om jou op te kikker, maar dit kan ook 'n opstandige uitwerking hê. Dra dit dus versigtig.
Beklemtoon jou dinamiese en charismatiese geaardheid deur helder skakerings van oranje te dra. Pers, goud en rooi sal ook die beste in Leeus na vore bring.
Kies mos- en bottelgroen kledingstukke vir daardie dae wanneer jy 'n bietjie opkikkering nodig het. Pastelkleure is ook ideaal vir die Maagd-temperament.
Dra blou om die balans en harmonie te simboliseer wat jy met soveel gemak in die lewe handhaaf.
Pastelkleure is dalk sinoniem met die somer, maar nie met die misterieuse aura van die Skerpioen nie. Rooi, swart en skakerings van karmosyn- en skarlakenrooi sal jou energie baie beter komplementeer.
Belê in 'n paar wit linnekledingstukke vir die somer aangesien dié kleur jou verlig en ontspanne laat voel.
Jou verstandigheid maak jou aangetrokke tot ernstige kleurkombinasies. Monochromatiese uitrustings van swart en wit items sal jou sakepotensiaal ontsluit.